section_heading: Povijest
paragraph_text: Južna armija formirana je 11. siječnja 1915. godine na osnovi jedinica II. korpusa. Njezinim prvim zapovjednikom je postao general pješaštva Alexander von Linsingen kojemu je načelnik stožera bio general bojnik Paulus von Stolzmann. Sjedište armije bilo je Breslau, ali je isto ubrzo premješteno u Munkacz. Nakon osnivanja Južna armija je zauzela položaje u Karpatima južno od položaja austrougarske 3. armije, da bi u travnju 1915. držala položaje između austrougarske 2. i 7. armije.